《送胜之宰仁和》
宋代·韦骧

霜风掠野卷愁云，紞紞催船画鼓频。方喜乡闾得贤宰，却惊燕席失佳宾。

去鄞迤逦穷残腊，渡浙依稀傍早春。恰幸主人真恺悌，承宣相与慰斯民。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。